cyanic-selkie/wikianc huggingface dataset:
விக்கி
புற இணைப்புகள்
pnt:விக்கி
பகுப்பு:விக்கிகள்
ஆஸ்பால்ட்
ஆஸ்பால்ட் (Asphalt) என்பது கருப்பு அல்லது கரும்பழுப்பு நிறமுள்ள ஒரு தாது ஆகும். இது இயற்கையாக பல இடங்களில் கிடைக்கிறது. மேற்கு இந்தியத் தீவிலுள்ள டிரினிடாட் என்னுமிடத்தில் 100 ஏக்கர் பரப்பிற்கு 285 அடி ஆழம் வரை பரவியுள்ளது. டிரினிடாட் உலகத்தில் அதிகமாக ஆஸ்பால்ட் கிடைக்கும் இடங்களில் ஒன்று. சாலை போடப்பயன்படும் `தார் என்று நாம் வழங்கும் சொல் இதையே குறிக்கிறது. பெட்ரோலியம் தாதுவைக் காய்ச்சி வடித்தால் அடியில் தங்கும் உபபொருளும் இதுவே. இம்மாதிரியாகக் கிடைக்கும். ஆஸ்பால்ட் அமெரிக்காவில் அதிக அளவில் உற்பத்தியாகிறது.
கருங்கல்லை உடைத்துத் தூளாக்கி அத்துடன் சுமார் 12-ல் ஒரு பங்கு ஆஸ்பால்ட்டை கலக்கிறார்கள். சுமார் 2000 C அளவிற்குச் சூடுபடுத்தி நன்றாகக் கலந்து சாலையின் மேல் பரப்பி உருளையைக் கொண்டு அமுக்கிச் சமப்படுத்துகிறார்கள். குளிர்ந்தவுடன் சாலை பயன்படுத்தத் தயாராகிவிடுகிறது.
ஆஸ்பால்ட் நீரை எதிர்க்கும் தன்மை வாய்ந்தது. எனவே கூடாரங்களின் மீதும் வண்டிகளின் மீதும் போர்த்தும் தார்ப்பாலின் போர்வைகள் ஆஸ்பால்டைக் கொண்டு தயாரிக்கப்படுகிறது. நீர் ஒழுக்கு இல்லாமலிருக கூரைகளின் மீது ஆஸ்பால்டை பூசுவதும் உண்டு. பல ஆயிரம் ஆண்டுகளுக்கு முன்பே பாபிலோனிய நகரத்து சாலைகளில் ஆஸ்பால்ட்டை பயன்படுத்தியுள்ளனர் என்பது குறிப்பிடத்தக்கது.
குறிப்புகள்
பகுப்பு:வேதியியல் பற்றிய குறுங்கட்டுரைகள் பகுப்பு:படிக உருவமற்ற திண்மங்கள் பகுப்பு:கட்டிடப் பொருட்கள் பகுப்பு:வேதிக் கலவைகள்
வேரி மலர்
thumb|வேரி மலர் வேரி மலர் என்பது பழந் தமிழ் நூல்களில் குறிப்பிடப்படும் ஒருவகை மலர். வேரி என்னும் சொல் ஒருவகை மலரையும், தேனையும் குறிக்கும். முற்காலத்தில் மகளிர் வேரி மலரைக் கூந்தலில் சூடிக்கொள்வர். இரு காதுகளிலும் தொங்கவிட்டுக்கொள்வர்.
அடிக்குறிப்பு
பகுப்பு:சங்க கால மலர்கள்
கூர்சரதேசம்
கூர்சரதேசம்  விந்தியமலையின் மேற்குபாகத்திலும், அஸ்தகிரிக்கு தெற்கிலும், கோமதிநதிக்கும், நர்மதா நதிக்கு சமீபத்தில் இருக்கும் ஆம்கூடம் என்னும் மலை வரை வில்போல் வளைந்து பரவி இருந்த தேசம்.
இருப்பிடம்
இந்த தேசத்தின் ஆரம்பத்தில் அஸ்தகிரியை அடுத்தும்,மேற்குக் கடலை ஒட்டியும், வளைவாய் சென்று கோமதி, நர்மதா ஆகிய நதிகளைத்தாண்டி  தெற்கு வரை மணல்கலந்த பூமியும், ஆம்ரகூடம், விந்தியம், அஸ்தகிரி இந்த மலைகளின் அடிவாரம் வரை கொஞ்சம் கற்பாறை கலந்தபூமியாய் இருக்கும்.
மலை, காடு, விலங்குகள்
இந்த தேசத்திற்கு விந்தியமலையும் அஸ்தகிரியுமே மலைகள். இதை ஒட்டி சிறு வனமும் உள்ளது. இதை ஒட்டி சிறிய காடுகளும், அவைகளில் மான், கரடி, பன்றி, ஒட்டகம், குரங்கு, ஆகிய விலங்குகள் அதிகமாக இருக்கும்.
நதிகள்
இந்த தேசம் வில் போல் வளைந்து உள்ளதால் விந்தியமலையின் தென்பாகத்தில் உள்ள மதுமான் என்னும் மலையிலிருந்து கோமதி என்னும் நதி உற்பத்தியாகி மேற்கு முகமாக சென்று மேற்குகடலில் இணைகிறது. ஆரம்கூட மலையில் உற்பத்தியாகும் நர்மதா நதி இந்த கூர்சரதேசத்தில் செழிப்பை உண்டு பண்ணிவிட்டு மேற்குகடலில் இணைகிறது.
விளைபொருள்
இந்த தேசத்தில் கடலை, கொள்ளு, பருத்தி முதலியன அதிகமாய் விளைந்தும், தாமிரம், பித்தளை, முதலிய உலோகப் பொருள்களாலான வெகு அழகாய், நேர்த்தியாய் செய்யப்பட்ட பாத்திரங்களையும், இரும்பாலான ஆயுதங்களையும்  அம்மக்கள் பயன்படுத்துகின்றனர். இந்த தேசத்தவர்கள் மகாராட்டிரம், ஆந்திரம், யவனம், வங்கம், கோசலம், குரு, சூரசேநம் அகிய தேசங்களில் ரத்தினம், பட்டு முதலியனவையும் வியாபாரம் செய்கின்றனர்.
சான்றடைவு
பகுப்பு:இந்திய அரச மரபுகள்
அன்ட்ரூ ஹிப்பெர்ட்
அன்ட்ரூ ஹிப்பெர்ட்  (Andrew Hibbert , பிறப்பு: திசம்பர் 17 1974 ) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஏழு முதல்தர துடுப்பாட்டப் போட்டிகளிலும், 12 ஏ-தர துடுப்பாட்டப் போட்டியிலும் கலந்து கொண்டுள்ளார். 1995-1998 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
அன்ட்ரூ ஹிப்பெர்ட் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 4, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1974 பிறப்புகள் பகுப்பு:வாழும் நபர்கள் பகுப்பு:எஸ்செக்ஸ் துடுப்பாட்டக்காரர்கள்
காரை அலம்பமரம்
காரை அலம்பமரம் (Canthium dicoccum) என்பது பேரின வகைத்தாவரம் ஆகும். மரம்போல் வளர்ந்து பூப்பூத்து காய்காய்க்கும் வகையைச் சேர்ந்தது. இவை பெரும் காடுகளாக வளரும். இதன் கிளைகளில் மேல் முள் காணப்படுகிறது. இதன் கனி உணவாகப் பயன்படுகிறது.
பரவல்
காரை அலம்பமரம் என்ற இந்த மரம் இந்தியா, இலங்கை, மற்றும் உலகின் பலபகுதிகளிலும் காணப்படுகிறது.
மேற்கோள்கள்
பகுப்பு:பூக்கும் தாவரங்கள் பகுப்பு:மரங்கள்
ஆன் கோர்டன்
பகுப்பு:ஆத்திரேலிய பெண்கள் தேர்வுத் துடுப்பாட்ட அணி பகுப்பு:1941 பிறப்புகள் பகுப்பு:வாழும் நபர்கள் பகுப்பு:ஆஸ்திரேலியப் பெண் துடுப்பாட்டக்காரர்கள்
அள்ளன்
அள்ளன் என்பவன் அதியன் என்ற மன்னனை எதிர்த்துத் தோற்றவன்.
பல போரில் வெற்றி கண்ட அள்ளன் அதியனைத் தாக்கினான். போரில் அதியன் அள்ளனைப் பணியும்படி செய்தான். என்றாலும் அள்ளன்மீது அளியன் என்று அதியன் இரக்கம் காட்டினான். தன் வெற்றிமுரசம் மாக்கிணைப் பறையை முழக்கவேண்டாம் என்று அவித்து வைத்துவிட்டான்.
இந்த நிகழ்ச்சிக்குப் பின்னர் அள்ளன் அதியனின் படைத்தலைவனாக மாறியிருக்கலாம் என எண்ணப்படுகிறது.
அடிக்குறிப்பு
பகுப்பு:சங்ககால அரசர்கள் பகுப்பு:அதியர் போர்கள்
சீசெல்சில் திமிங்கில வேட்டை
சீசெல்சில் திமிங்கில வேட்டை (Whaling in Seychelles ) எண்ணெய்த் திமிங்கிலதிற்காக 19 ஆம் நூற்றாண்டின் தொடக்கத்தில் நடைபெற்றது. எண்ணெய்த் திமிங்கிலத்தின் விலை வீழ்ச்சி காரணமாக 1915 ஆம் ஆண்டில் கிட்டத்தட்ட திமிங்கில வேட்டை முடிவுக்கு வந்தது. முதலாம் உலகப் போரின் தொடக்கமும் வேட்டைப் பொருள்களின் பற்றாக்குறையும் இதற்கான கூடுதல் காரணங்களாக அமைந்தன. எண்ணெய்த் திமிங்கிலங்கள் பொதுவாக பறவை மற்றும் தெனிசு தீவுகளுக்கு அருகில் பிடிக்கப்பட்டு புனித அன்னேவில் உள்ள திமிங்கல நிலையத்திற்கு இழுத்துச் செல்லப்பட்டன.
இந்தியப் பெருங்கடல் திமிங்கில சரணாலயத்தை உருவாக்குவதில் ஒரு ஆச்சரியமான நடவடிக்கையை எடுத்து 1979 ஆம் ஆண்டு எழுத்தாளர் இலையால் வாட்சன் பன்னாட்டு திமிங்கல ஆணையத்தில் சீசெல்சு நாட்டைப் பிரதிநிதித்துவப்படுத்தினார். அரசியல் அழுத்தம் மற்றும் நாட்டிற்கு உதவிப் பொதி சலுகைகள் கிடைப்பது போன்ற நன்மைகள் இருப்பினும் சீசெல்சு நாட்டின் கடல் பகுதியில் திமிங்கலத்தை வேட்டையாடுவதற்கு எதிர்ப்பு தெரிவித்ததற்கு சப்பான் அதிருப்தி அடைந்தது. சீசெல்சு தன்து நாட்டின் கடல் பகுதியில் திமிங்கில வேட்டையாடுவதை எதிர்பதில் உறுதியாக உள்ளது.
மேற்கோள்கள்
பகுப்பு:சீசெல்சு
ஆபீரதேசம்
ஆபீரதேசம்  சிந்துதேசத்தின் கிழக்கிலும், குந்தி, குந்தல தேசங்களுக்கு நேர்மேற்கிலும், திரிகூட மலைக்கு வடக்கிலும்,அகன்று பரவி இருந்த தேசம்.
இருப்பிடம்
இந்த தேசத்தின் மேற்குப்பாகத்தில் கொஞ்ச பூமிதான் விவசாயத்திற்கு ஏற்ற பூமி, சால்வதேசம் வரை மணல்கலந்த பூமியும், மற்ற பாகங்களில் குன்றுகளும், கற்பாறை கலந்தபூமியாய் இருக்கும்.
மலை, காடு, விலங்குகள்
இந்த தேசத்தின் தென்கிழக்கிலும், தெற்கிலும் ஆதர்சாவளி (ஆரவல்லி) என்னும் பெரிய மலைத்தொடர் இந்த தேசம் முழுதும் பரவியுள்ளது. இதை ஒட்டி பெரிய பாழைவனமும் சிறிய காடுகளும், அவைகளில் கொடிய விலங்குகள் அதிகமாக இருக்கும்.
நதிகள்
இந்த தேசத்தின் மேற்கு எல்லையில் ஓடும் சிந்து நதியே முக்கிய நதியாகும். ஆதர்சாவளி (ஆரவல்லி) உருவாகும் சிறு,சிறு ஓடைகள் சிந்துநதியுடன் இணைகிறது. சில நதிகள் கிழக்குமுகமாய் ஓடி சர்மண்வதீ நதியுடன் இணைகிறது.
சான்றடைவு
பகுப்பு:இந்திய அரச மரபுகள்
இந்திய இயற்பியல் இதழ்
இந்திய இயற்பியல் இதழ் இந்திய அறிவியல் சங்கத்தின் சார்பாக ஸ்பிரிங்ஞர் சைன்ஸ், பிசினஸ் மீடியா ஆகியோரால் இணைந்து வெளியிடப்படும் ஒரு மாதாந்திர மதிப்பாய்வு இயற்பியல் இதழாகும்.
இது 1926 ஆம் ஆண்டில் சி. வி. ராமனால் நிறுவப்பட்டது.
வெளியீடு            :  மாதம் ஒருமுறை
துவக்கம்             :  1926
தாக்கம்              :  0.988 / 2016
இணையதளம்      :   http://mailweb.iacs.res.in/ijp/, http://link.springer.com/journal/volumesAndIssues/12648
ISSN = 0973-1458
eISSN = 0974-9845
மேற்கோள்கள்
https://en.wikipedia.org/wiki/Journal_Citation_Reports
http://mailweb.iacs.res.in/ijp/
பகுப்பு:இயற்பியல் பகுப்பு:துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
எஸ்னிஸ் ஏர்வேஸ்
எஸ்னிஸ் ஏர்வேஸ் மங்கோலியாவின் உலான்பாடாரை அடிப்படையாகக் கொண்டு செயல்படும் விமானச் சேவையாகும். அதிகப்படியான உள்நாட்டு இலக்குகளில் செயல்படுவதால் மங்கோலியாவின் பெரிய உள்நாட்டு விமானச் சேவையாக எஸ்னிஸ் ஏர்வேஸ் உள்ளது. இது சீனா மற்றும் ரஷ்யாவிற்கு சர்வதேச வழித்தடங்களையும் கொண்டுள்ளது. அத்துடன் கஸக்ஸ்தானிற்கு சர்வதேச அளவில் விமானச் சேவை புரியும் அதிகாரத்தினையும் பெற்றுள்ளது. ஆனால் இதுவரையில் அங்கு விமானச் சேவையினை தொடங்கவில்லை.
வரலாறு
2004 ஆம் ஆண்டில், நியூகாம் குழு மங்கோலியாவில் உள்நாட்டு வான்வழி விமானப் போக்குவரத்து நிறுவ வேண்டும் என்று ஆராய்ச்சிகளை மேற்கொண்டது. இதன் விளைவாக, ஜனவரி 2006 இல் எஸ்னிஸ் ஏர்வேஸ் நிறுவனத்தினை நிறுவினர். மங்கோலியா வான்வழிப் போக்குவரத்து ஒருங்கிணைப்பு விமானச் சேவையினை புரிவதற்கான அனுமதியினை வழங்கியது. இதனால் தனது தொடக்கவிழாவினை டிசம்பர் 6, 2006 இல் மேற்கொண்டனர்.
2005 முதல் 2006 வரை, எஸ்னிஸ் விமானிகள் ஆஸ்திரேலியாவில் பயிற்சிகளை மேற்கொண்டனர். அதன் பின்னர் ஜப்பான் நாட்டு கைதேர்ந்த விமானிகளிடம் பயிற்சிகளைப் பெற்றனர். குவாண்டாஸ் நிறுவனம் விமானத்தில் உள்ள உதவிபுரியும் குழுவிற்கு அவசர கால செயல்பாடுகளை போதித்தனர். அதேவேளையில் சாப் விமான வழங்கீட்டாளர்கள் விமானப் பராமரிப்பினைப் பற்றி பராமரிப்பாளர்களுக்குக் கற்றுக்கொடுத்தனர். சர்வதேச வான்வழிப் போக்குவரத்து அமைப்பிடம் இருந்து ஆபத்தான பொருட்களை கையாளும் விதங்களையும், போயிங்க் நிறுவனத்திடம் இருந்து பிற சிஆர்எம் பயிற்சிகளையும் எஸ்னிஸ் ஏர்வேஸ் பெற்றனர். ஜிஈ மற்றும் ஹாமில்டன் ஆகியோர் இஞ்சின் மற்றும் விமானத்தின் முன்னோக்கி இருக்கும் காற்றாடி போன்றவற்றிற்கான முழுமையான பராமரிப்பினை எஸ்னிஸ் தொழில்நுட்ப வல்லுநர்களுக்கு கற்றுக்கொடுத்தனர். எஸ்னிஸ் தனது விமானம், பிற பாகங்களுக்கு முழுமையான காப்பீட்டினை லண்டனின் ஏஓஎன்’னிடமிருந்து பெற்றது. எஸ்னிஸ் ஏர்வேஸில் தோராயமாக 200 பணியாட்கள் உள்ளனர்.
ஜூலை 2008 இல், எஸ்னிஸ் ஏர்வேஸ் ராடிக்ஸ் கணினி முன்பதிவு முறையினை அறிமுகம் செய்தது. இதன் மூலம் இணையவழிப் பயன்பாட்டின் மூலம் சுற்றுலா செயல்பாடுகள், பயண அலுவலகங்கள் மற்றும் பொதுமக்களின் பயன்பாடுகள் ஆகியவற்றிற்கான முன்பதிவு முறை சாத்தியமானது.
எஸ்னிஸ் ஏர்வேஸ், மங்கோலியாவின் உள்நாட்டு விமானப் போக்குவரத்தில் தனது முழு ஆதிக்கத்தையும் செலுத்த ஆரம்பித்தது. நவம்பர் 2008 இல், தனது ஒரு லட்சமாவது பயணியினை பயணம் செய்ய அனுமதித்ததன் மூலம் இதன் வளர்ச்சி புலப்படும்.
ஆகஸ்ட் 2009 இல், சீனா மற்றும் ஹைலர் ஆகிய நாடுகளுக்கான முதல் சர்வதேச விமானப் போக்குவரத்தினைத் தொடங்கியது. மார்ச் 2010 இல் எஸ்னிஸ் ஏர்வேஸ், மங்கோலியாவின் டோர்னாடில் உள்ள சோபால்சன் வழியாக ஹைலர் செல்லும் வழியினைக் கையாளத் தொடங்கியது. ஜூன் 2010 இல் உலன்-உடே மற்றும் ரஷ்யா ஆகியவை எஸ்னிஸ் ஏர்வேஸின் இரண்டாவது வரையறுக்கப்பட்ட சர்வதேச இலக்குகளாக சேர்க்கப்பட்டன.
எஸ்னிஸ் ஏர்வேஸ், நிறுவனத்தில் ஏற்பட்ட பொருளாதார பிரச்சினைகளால் தனது செயல்பாடுகளை மே 22, 2014 முதல் நிறுத்திக்கொண்டது. அதிலிருந்து கடந்த இரு ஆண்டுகளாக மீள்வதற்கு முயற்சி செய்துதான் தற்போதிருக்கும் நிலையில் எஸ்னிஸ் ஏர்வேஸ் உள்ளது. எஸ்னிஸ் ஏர்வேஸிற்கு தற்போது உயர்தர வழித்தடங்கள் எதுவுமில்லை.
இலக்குகள்
எஸ்னிஸ் ஏர்வேஸ் பின்வரும் இலக்குகளுக்கு விமானச் சேவையினை செயல்படுத்துகிறது.
விமானக் குழு
எஸ்னிஸ் ஏர்வேஸ் பின்வரும் விமானக் குழுவினைக் கொண்டுள்ளது.
ஜனவரி 2009 இல் இந்த விமானச் சேவையின் தலைமை நிர்வாகி க்லென் பிக்கார்ட், எஸ்னிஸ் ஏர்வேஸ் பாம்பார்டியர் ஏரோஸ்பேஸ் நிறுவனத்துடன் ஏழு பாம்பார்டியர் சி வரிசை விமானங்களை வாங்குவதற்கான செய்தியினை வெளியிட்டார். ஆனால் இதனை பாம்பார்டியர் அலுவலக ரீதியாக ஒப்புக்கொள்ளவில்லை.
எஸ்னிஸ் ஏர்வேஸ் ஜெட் ரக விமானங்கள் மற்றும் இரு ஏவ்ரோ ஆர்ஜே85 விமானத்தினை அறிமுகப்படுத்த வேண்டுமென 2011 ஆம் ஆண்டில் முடிவு செய்தது. முதலாவது லண்டனில் இருந்து ஜூன் 2011 ஆம் ஆண்டிலும், இரண்டாவது செப்டம்பர் 2011 ஆம் ஆண்டிலும் நிறுவனத்திற்கு கிடைத்தது. ஒரு ஏவ்ரோ விமானம் உலான்பாடார் – ஓயூட் டோல்கோய் வழித்தடத்தினில் செயல்பட்டு வந்தாலும், இரு ஏவ்ரோ விமானங்களும் தொடர்ந்து நிறுவனத்தின் விமானச் சேவையில் இருந்தன. எஸ்னிஸ் ஏர்வேஸின் விமானங்கள் நாட்டின் மேற்குப் பகுதியிலும் (கோவ்ட், உலாங்கோம் மற்றும் உல்கீ) செயல்பட்டன. ஆனால் அங்கு செயல்படத் தேவையான சாத்தியக்கூறுகள் மிகவும் குறைவாக இருக்கத் தொடங்கியதால், பொருளாதார அடிப்படையில் அங்கு செயல்பட முடியாமல்போனது. அதன்பின்னர் எஸ்னிஸ் ஏர்வேஸ் பாம்பார்டியர் டேஷ் 8-க்யூ400 விமானங்களைப் பெற்று அதன் பொருளாதாரத்தினை மீளக் கொண்டுவர வேண்டும் என எண்ணியது. அதேவேளையில் தனது ஏவ்ரோ விமானத்தினைத் தொடர்ந்து சுரங்க வேலைகளுக்கான நிறுவனத்திற்கு செயல்படவும் அனுமதித்தது.
போயிங்க் 737 ரக விமானம் எஸ்னிஸ் ஏர்வேஸின் சர்வதேச வழித்தடங்களான சியோல், பெய்ஜிங்க் மற்றும் ஹாங்காக் ஆகியவற்றிற்காக குத்தகைக்கு விடப்பட்டது. இருப்பினும் எஸ்னிஸ் நிறுவனத்தினால் சர்வதேச வழித்தடங்களை அணுகமுடியவில்லை.
குறிப்புகள்
பகுப்பு:விமானசேவை நிறுவனங்கள்
ஜாம்ஸ் ஹிப்பெர்ட்
ஜாம்ஸ் ஹிப்பெர்ட்  (James Hibberd , பிறப்பு: ஏப்ரல் 19 1981),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு ஏ-தர துடுப்பாட்டப் போட்டிகளில் கலந்து கொண்டுள்ளார். 2001-2005 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜாம்ஸ் ஹிப்பெர்ட் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 4, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1981 பிறப்புகள் பகுப்பு:வாழும் நபர்கள் பகுப்பு:வில்ட்சையர் துடுப்பாட்டக்காரர்கள்
ஆச்மாட்டோவிக்சு வினை
ஆச்மாட்டோவிக்சு வினை (Achmatowicz reaction) என்பது பியூரானை ஈரைதரோபியூரானாக மாற்றும் ஒரு கரிமத் தொகுப்பு வினையாகும். இவ்வினை ஆச்மாட்டோவிக்சு மறுசீராக்கல் வினை என்ற பெயராலும் அழைக்கப்படுகிறது, போலந்து நாட்டைச் சேர்ந்த உசுமான் ஆச்மாட்டோவிக்சு என்ற விஞ்ஞானி 1971 ஆம் ஆண்டு இவ்வினையைக் கண்டறிந்து வெளியிட்டார். இவர் வில்நியசில் 1931 ஆம் ஆண்டு டிசம்பர் 20 இல் பிறந்தார். மெத்தனாலில் உள்ள புரோமினுடன் பர்பியூரைல் ஆல்ககால் வினைபுரிந்து 2,5-டைமெத்தாக்சி-2,5-ஈரைதரோபியூரானைக் கொடுக்கிறது. இச்சேர்மம் மறுசீராக்கம் அடைந்து ஈரைதரோபியூரானையும் நீர்த்த கந்தக அமிலத்தையும் கொடுக்கிறது.
மெத்தில் ஆர்த்தோபார்மேட்டும் போரான் முப்புளோரைடுடன் ஆல்ககால்கள் பாதுகாப்பும், சோடியம் போரோவைதரைடுடன் கீட்டோன் ஒடுக்க வினையும் கூடுதலான வினை படிநிலைகளாகும். இவ்வினையில் உருவாகும் இடைநிலை விளைபொருட்களுடன் ஒற்றைசாக்ரைடுகள் தொகுக்கப்படுகின்றன.
ஆச்மாட்டோவிக்சு வினையின் நெறிமுறை டிசாக்சோபுரோசோபைலின், பைரினோபோரின் , பாவ் கோங்கு தெங்கு ஏ உள்ளிட்ட வினைகளில் பயன்படுத்தப்படுகிறது. சமீபத்தில் விரிவு சார்ந்த தொகுப்பு வினைகளிலும்
மேற்கோள்கள்
.
பகுப்பு:மறுசீராக்கல் வினைகள் பகுப்பு:பெயர் வினைகள் பகுப்பு:கரிம வேதி வினைகள்
ரித்துபர்ண தாசு
உலக இறகுப்பந்து கூட்டமைப்பு போட்டிகள்
பெண்கள் ஒற்றையர் பிரிவு
மேற்கோள்கள்
பகுப்பு:வாழும் நபர்கள் பகுப்பு:1996 பிறப்புகள் பகுப்பு:இந்திய இறகுப்பந்தாட்ட வீரர்கள்
கேம்பிரிட்ஜ் அனலிட்டிகா
கேம்பிரிட்ஜ் அனலிட்டிகா (Cambridge Analytica) என்பது ஒரு பிரித்தானிய அரசியல் ஆலோசனை நிறுவனம் ஆகும், இது தரவுச் செயலாக்கம், தரவு தரகம் மற்றும் தரவு பகுப்பாய்வு ஆகியவற்றை ஒருங்கிணைக்கிறது. இது 2013 இல் எஸ்சிஎல் குழுமத்தின் ஒரு கிளையாக தொடங்கப்பட்டது. இந்த நிறுவனம் ராபர்ட் மெர்சரின் குடும்பத்தினருக்கு சொந்தமானது. இதன் அலுவலகங்களை லண்டன், நியூயார்க், வாசிங்டன், டி. சி. ஆகியவற்றில் பராமரித்து வருகிறது.
இந்நிறுவனம் உலகம் முழுவதும் உள்ள முக்கிய அரசியல் கட்சிகளுக்கும், அரசியல் பிரமுகர்களுக்கும் வெற்றி - தோல்விகளை முடிவு செய்ய உதவும் பணியைச் செய்து வருகிறது. பெருந்தரவுகள், தரவுச் செயலாக்கம் போன்ற தொழில்நுட்பத்தில் நிபுணத்துவம் பெற்ற இந்நிறுவனத்தால் உலகின் எந்த தகவலையும் எடுக்க முடியும் என்பது குறிப்பிடப்படுகிறது. அதற்காக உலகில் உள்ள 5 கோடிக்கும் அதிகமானோரின் முகநூல் தகவல்களை இந்நிறுவனம் திருடியுள்ளதாக குற்றச்சாட்டு எழுந்துள்ளது. தேர்தல்களில் போலியான செய்திகளை பரப்புதல், எதிராக போட்டியிடும் வேட்பாளர்களுக்கு பாலியல் தொழிலாளிகளை அனுப்பி ‘ஸ்டிங் ஆபரேஷன்’ மூலம் அவர்களை சிக்க வைத்தல், கையூட்டு கொடுத்தல், சிக்க வைக்கும் வீடியோக்களை பதிவு செய்து அதை பரப்புதல் என பல நேர்மையற்ற வழிகளை இந்நிறுவனம் பின்பற்றியுள்ளது தெரியவந்துள்ளது.
அமெரிக்க அதிபர் தேர்தலில் டொனால்டு ட்ரம்ப் வெற்றிபெற இந்நிறுவனம் உதவியுள்ளது, ஐரோப்பிய கூட்டமைப்பில் இருந்து இங்கிலாந்து வெளியேற நடந்த வாக்கெடுப்பிலும் இந்நிறுவனத்தின் தலையீடு, இந்தியாவிலும் கடந்த தேர்தல்களில் பாஜக, காங்கிரஸ் உள்ளிட்ட கட்சிகளுக்கு உதவி செய்துள்ளது போன்றவை வெளிச்சத்துக்கு வந்துள்ளன.
வெளி இணைப்புகள்
பகுப்பு:தரவு பகுப்பு:அரசியலும் தொழில்நுட்பமும் பகுப்பு:பிரித்தானிய வணிக நிறுவனங்கள்
அடினோமெரா லுட்சி
அடினோமெரா லுட்சி ( Adenomera lutzi) என்பது லெப்டோடேக்டிலிடே குடும்பத்தைச் சாா்ந்த ஓா் தவளை இனம் ஆகும். இது தென்அமொிக்காவின் வடகுதியில் உள்ள கயானா மேல் பொடாரோ நதியில் முதன்முதலாகக் கண்டறியப்பட்டது. இது கயானாவில் காணப்படக்கூடிய ஒரு அகணிய  தவளை இனமாகும். இவற்றின இயற்கை வாழ்விவிடங்கள் மித வெப்ப மண்டலம் அல்லது வெப்ப மண்டலம் ஈரமான தாழ்நிலக்காடுகள் மற்றும்  வெப்ப மண்டல  ஈரமான மான்டேன் காடுகள் ஆகியனவாகும்.
சான்றுகள்
பகுப்பு:தவளைகள்
பன்னப்பட்டி மாரியம்மன் கோயில்
பன்னப்பட்டி மாரியம்மன் கோயில் தமிழ்நாட்டில் சேலம் மாவட்டம், பன்னப்பட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
சித்திரை மாதம் 2 நாட்கள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:சேலம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ராஜ்பாரி மாவட்டம்
ராஜ்பாரி மாவட்டம் (Rajbari District) (ঝিনাইদহ) தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம் டாக்கா  கோட்டத்தில் அமைந்துள்ளது. வங்காளதேசத்தின் மையத்தில் அமைந்த இம்மாவட்டத்தின் நிர்வாகத் தலைமையிடம் ராஜ்பாரி  நகரம் ஆகும்.
மாவட்ட எல்லைகள்
இம்மாவட்டத்தின் வடக்கில் பப்னா மாவட்டம், தெற்கில் மகுரா மாவட்டம் மற்றும் பரித்பூர் மாவட்டங்களும், கிழக்கில் மணிகஞ்ச் மாவட்டமும்,  குஸ்தியா மாவட்டம் மற்றும் ஜெனிதக் மாவட்டங்களும் மேற்கில்   குஸ்தியா மாவட்டம் மற்றும் ஜெனிதக் மாவட்டங்களும் எல்லைகளாக உள்ளது.
மாவட்ட நிர்வாகம்
மேலும் இம்மாவட்டத்தில் மூன்று நகராட்சி மன்றங்களும், நாற்பத்தி இரண்டு  கிராம ஒன்றியக் குழுக்களும், 720  வருவாய் கிராமங்களும், 967  கிராமங்களும் உள்ளது.
இம்மாவட்டத்தின் அஞ்சல் சுட்டு எண் 7700 ஆகும். தொலைபேசி குறியிடு 0641 எண் ஆகும். இம்மாவட்டம் இரண்டு    நாடாளுமன்றத் தொகுதிகளைக் கொண்டுள்ளது.
இம்மாவட்டத்தின் ஆண்டு சராசரி வெப்பம்  செல்சியஸ் ஆகவும்; ஆண்டு சராசரி மழைப் பொழிவு 2105 மில்லி மீட்டராகவும் உள்ளது. கோடைக்கால அதிகபட்ச வெப்பம் 35.8° செல்சியஸ் ஆகவும், குளிர்கால குறைந்தபட்ச வெப்பம் 12.6° செல்சியஸ் ஆக உள்ளது
பொருளாதாரம்
இம்மாவட்டத்தில் பத்மா ஆறு, சந்த்னா ஆறு, சித்திரா ஆறு, ஹோரை ஆறு, கோரை ஆறு, மதுமதி ஆறு, குமார் ஆறு போன்ற வற்றாத ஆறுகள் பாய்வதால், நீர் வளமும் மண் வளமும் கூடியதாக உள்ளது. இங்கு நெல், சணல், கரும்பு, வெங்காயம், பருப்பு வகைகள், பருத்தி, வாழை, தென்னை, வெள்ளைப்பூண்டு, எண்ணெய் வித்துக்கள், பலா, விளாச்சி முதலியன பயிரிடப்படுகிறது.
மக்கள் தொகையியல்
1092.28 சதுர கிலோ மீட்டர் பரப்பு கொண்ட  இம்மாவட்டத்தின் 2011-ஆம் ஆண்டின்  மக்கள் தொகை கணக்கெடுப்பின் படி (இறுதி முடிவு அறிவிக்கப்படவில்லை) மக்கள் தொகை  10,49,778   ஆக உள்ளது. அதில் ஆண்கள் 5,19,999 ஆகவும், பெண்கள் 5,29,779   ஆகவும் உள்ளனர். ஆண்டு மக்கள் தொகை வளர்ச்சி விகிதம் 0.97% ஆக உள்ளது. பாலின விகிதம் 98 ஆண்களுக்கு 100 பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 961 நபர்கள் வீதம் வாழ்கின்றனர். மாவட்ட சராசரி எழுத்தறிவு 52.3% ஆக உள்ளது. இம்மாவட்டத்தின் பெரும்பாலான மக்கள் இசுலாமிய சமயத்தைப் பின்பற்றுபவர்களாகவும், வங்காள மொழியைப் பேசுபவர்களாகவும் உள்ளனர்.
கல்வி
வங்காளதேசத்தின் பிற மாவட்டங்களைப் போன்று, இம்மாவட்டத்திலும் நான்கு படிகள் கொண்ட கல்வி அமைப்பு உள்ளது. அவைகள்: ஐந்தாண்டு படிப்புகள் கொண்ட தொடக்கப் பள்ளிகளும் (கிரேடு 1 – 5), ஐந்தாண்டு படிப்புகள் கொண்ட இடைநிலைப் பள்ளிகளும் (கிரேடு 6 – 10), இரண்டாண்டு படிப்பு கொண்ட மேனிலைப் பள்ளிகளும் (கிரேடு 11 – 12), நான்கு ஆண்டு படிப்பு கொண்ட இளநிலை பட்டப் படிப்பு  மற்றும் ஒராண்டு கால முதுநிலை பட்டப் படிப்பு கொண்ட பல்கலைக்கழகங்களும், கல்லூரிகளும் உள்ளது. வங்காள மொழியுடன், ஆங்கில மொழியும் அனைத்து நிலைகளிலும் கற்பிக்கப்படுகிறது.
மேற்கோள்கள்
பகுப்பு:வங்காளதேச மாவட்டங்கள்
கொடுமுடி மன்னன்
கொடுமுடி என்பவன் ஆமூர் என்ற ஊருக்கு மன்னனாய் அறிய வருகிறான். இவ்வாமூர் குறும்பொறை மலைக்கு மலைக்குக் கிழக்கே நெடுமதில் உடையனவாயும், அகலமாகவும் அமைந்திருந்தது. இம்மன்னன் சேரமானுக்கு பகைவனாய் இருந்து அவனுடைய யானையின் கொம்பொடிய போர் புரிந்தான் என்று அகப்பாடல் கூறுகிறது.அகம் 159
பகுப்பு:சங்ககால அரசர்கள்
எச். எல். தத்து
அண்டியாலா லட்சுமிநாராயணசாமி தத்து (Handyala Lakshminarayanaswamy Dattu, 3 திசம்பர் 1950) 42வது இந்தியத் தலைமை நீதிபதியாவார். முன்னதாக, இந்திய உச்ச நீதிமன்றத்தில் நீதிபதியாகவும் கேரள உயர் நீதிமன்றத்திலும் சட்டீசுகர் உயர் நீதிமன்றத்திலும் தலைமை நீதிபதியாகப் பணியாற்றி உள்ளார். பணிமூப்பின் காரணமாக அடுத்த இந்தியத் தலைமை நீதிபதியாகப் பொறுப்பேற்க உள்ளார். செப்டம்பர் 27, 2014இல் தலைமை நீதிபதியாகப் பொறுப்பேற்கும் நிலையில், தத்து அடுத்த ஆண்டு திசம்பர் வரை அப்பதவியில் இருப்பார்.
மேற்சான்றுகள்
பகுப்பு:1950 பிறப்புகள் பகுப்பு:இந்தியத் தலைமை நீதிபதிகள் பகுப்பு:வாழும் நபர்கள் பகுப்பு:20 ஆம் நூற்றாண்டு இந்திய வழக்கறிஞர்கள்
கேத்தரின் ஃபிட்ஸ்பேட்ரிக்
கேத்தரின் ஃபிட்ஸ்பேட்ரிக் (Cathryn Fitzpatrick, பிறப்பு: மார்ச் 4 1968), ஆத்திரேலியப் பெண்கள் துடுப்பாட்ட அணியின் மேனாள் வீரர்  ஆவார். இவர் 13 தேர்வுத் துடுப்பாட்டப் போட்டிகளிலும், 109  ஒருநாள் பன்னாட்டுத் துடுப்பாட்டப் போட்டிகளிலும்  கலந்து கொண்டுள்ளார். 1991 - 2006 ஆண்டுகளில் ஆத்திரேலிய  பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும்,  1993 - 2007   ஆண்டுகளில்  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.
பகுப்பு:ஆத்திரேலிய பெண்கள் தேர்வுத் துடுப்பாட்ட அணி பகுப்பு:1968 பிறப்புகள் பகுப்பு:வாழும் நபர்கள் பகுப்பு:ஆஸ்திரேலியப் பெண் துடுப்பாட்டக்காரர்கள்
கு. பாலகிருட்டிணன்
'''கு. பாலகிருட்டிணன்' (K. Balakrishnan'')(பிறப்பு சூலை 12, 1930) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் திருவாரூர் மாவட்டம் மன்னார்குடியினைச் சார்ந்தவர். இவர் திராவிட முன்னேற்றக் கழக உறுப்பினர் ஆவார். பாலகிருட்டிணன் 1971ஆம் நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக மன்னார்குடி சட்டமன்றத் தொகுதியில் போட்டியிட்டு தமிழ்நாடு சட்டப்பேரவை உறுப்பினர் ஆனார்.
மேற்கோள்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள் பகுப்பு:திராவிட முன்னேற்றக் கழக சட்டமன்ற உறுப்பினர்கள் பகுப்பு:திருவாரூர் மாவட்ட நபர்கள்
முசுண்டை
முசுண்டை என்பவன் வேம்பி என்ற ஊரின் சீறூர் மன்னன் ஆவான். பல்வேல் முசுண்டை என இவன் குறிக்கப் பெறுவதால் இவன் மிகுந்த படைவலிமை கொண்டவன் என்று அறியலாம். இவன் தன் போர் வீரர்கள் இறக்கும் போது அவர்களுக்கு நாள்தோறும் ஏற்றினங்களையும், நெல் முதலான தானிய குவியல்களையும், அவர்கள் மகன்களுக்கு களிறுகளோடே தேர்களையும் கொடுக்கும் கொடையுள்ளம் கொண்டவனாய் இருந்தான்.அகம் 249
பகுப்பு:சங்ககால அரசர்கள்
ஆனந்த்சங்கர் துருவ்
ஆனந்த்சங்கர் துருவ் (ஆங்கிலம்: Anandshankar Bapubhai Dhruv, 1869 - 1942) இந்தியாவின் குஜராத் மாநிலத்தில் பிறந்தவர். இவர் கல்வியாளராகவும், எழுத்தாளராகவும், பத்திரிகையாசிரியராகவும் அறியப்பட்டார். இவர் முமுக்ஷு, "ஹிந்தஹித்சிந்தக்'' எனும் பெயர்களில் எழுதிவந்தார்.
வாழ்க்கை
இவர் அகமதாபாத்தில் 1869 பிப்ரவரி மாதம் 25 ஆம் நாள் பிறந்தார். இவரது தந்தை கத்தியவார் பகுதியின் அலுவலர் ஆவார். ஓய்விற்குப் பின்னர் பரோடா மாகாணத்தில் பணிபுரிந்தவர். இவர் இளம் வயதில் ஆங்கிலவழிக் கல்வியும் சமஸ்கிருதமும் கற்றார். குஜராத் கல்லூரியில் சமஸ்கிருத ஆசிரியராகப் பணியாற்றினார். பின்னர் பனாரசு இந்து பல்கலைக்கழகத்தின் துணை வேந்தராகப் பணியாற்றினார். குஜராத் பல்கலைக்கழகம் உருவாக முயன்றவர்களுள் இவரும் ஒருவர்.
மேற்கோள்கள்
பகுப்பு:1869 பிறப்புகள் பகுப்பு:இந்திய எழுத்தாளர்கள் பகுப்பு:1942 இறப்புகள் பகுப்பு:இந்தியக் கல்வியாளர்கள் பகுப்பு:குஜராத் மக்கள் பகுப்பு:வாழும் நபர்கள்
ஜார்ஜ் ஹிப்பெர்ட்
ஜார்ஜ் ஹிப்பெர்ட்  (George Hibberd , பிறப்பு: பிப்ரவரி 8 1845, இறப்பு: ஆகத்து 24 1911  ),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1867 ம் ஆண்டில், முதல்தர துடுப்பாட்டப் போட்டியில் பங்குகொண்டார்.
வெளி இணைப்பு
ஜார்ஜ் ஹிப்பெர்ட் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 4, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1845 பிறப்புகள் பகுப்பு:1911 இறப்புகள் பகுப்பு:லன்காசையர் துடுப்பாட்டக்காரர்கள்
தொட்டகல்லாசந்திரா ஏரி
தொட்டகல்லாசந்திரா ஏரி (Doddakallasandra Lake) என்பது இந்தியாவின் கர்நாடக மாநிலத் தலைநகரான பெங்களூரில் உள்ள ஒரு ஏரி ஆகும். இந்த ஏரி 21 ஏக்கர் பரப்பளவில் அமைந்துள்ளது.
பல்லுயிர் வளம்
இந்த ஏரி புலம்பெயர்ந்த பறவைகள் உட்படப் பல வகையான பறவைகளின் புகலிடமாக உள்ளது. இங்கு வண்ணத்துப்பூச்சி இனங்கள் பலவும் காணப்படுகின்றன. 2019ஆம் ஆண்டில் ஆக்சன் ஏட் என்னும் அரசு சாரா நிறுவனம் தயாரித்த பல்லுயிர் அறிக்கையின்படி, தொட்டகல்லாசந்திரா ஏரியில் 42 வகையான மரச்சிற்றினங்களும், 43 வகையான புதர் மற்றும் சிறு தாவரங்களும், 37 பட்டாம்பூச்சி சிற்றினங்கள் மற்றும் 11 வலசைப்போகும் பறவைகள் உட்பட 71 பறவை சிற்றினங்கள் இந்த ஏரியில் காணப்பட்டன. இவற்றில் இரண்டு பறவைகள் - பாம்புத் தாரா மற்றும் வெள்ளை அரிவாள் மூக்கன் - பன்னாட்டு இயற்கை பாதுகாப்பு சங்கத்தின் அறிக்கையின் படி, அச்சுறுத்தப்பட்ட இனங்கள் என பட்டியலிடப்பட்டுள்ளன.
ஏரி புத்துயிர்த் திட்டம்
மாசுபட்ட தொட்டகல்லாசந்திரா ஏரியினைச் சுத்தப்படுத்தும் பணி சூலை 2020-ல் தொடங்கியது. ஏரியின் கழிவுகள் அகற்றப்பட்டு ஏரிக்கரையில் மரக்கன்றுகளும் நடப்பட்டன.
மேற்கோள்கள்
பகுப்பு:Coordinates on Wikidata பகுப்பு:பெங்களூரின் சுற்றுப்புறங்கள்
தாவீது அரசர்
தாவீது (எபிரேய மொழி: דָּוִד, דָּוִיד ; Dawid; Strong's Daveed; beloved; داوود or داود‎ Dāwūd) என்பவர், எபிரேய விவிலியத்தின்படி ஒன்றிணைந்த இஸ்ரயேல் அரசின் இரண்டாவது அரசர் ஆவார். மத்தேயு, லூக்கா நற்செய்திகளின்படி, இவர் யோசேப்பு, மரியா ஆகியோர் வழியில் இயேசு கிறிஸ்துவின் முன்னோர்களில் ஒருவர் ஆவார். இவர் கர்த்தருக்கு பிரியமானவராகவும், சிறந்த பாடகராகவும், இசைவல்லுநராகவும், போர் வீரராகவும் திகழ்ந்தார்.
விவிலியத்தில்
விவிலியத்தில் தாவீதைப் பற்றி அதிகமான தகவல்கள் உள்ளன. அவற்றில் சில கீழே தரப்படுகின்றன.
கடவுளின் தேர்வு
இஸ்ரவேலின் முதல் அரசர் சவுல் தேவனால் அபிஷேகம் பண்ணப்பட்டவர், அவர் தேவனுடைய ஆலோசனையை பின்பற்றாமல் தேவனை மறந்ததால் ஆண்டவர் அவரை புறக்கணித்தார்: "சவுலை அரசனாக்கியதற்காக நான் வருந்துகிறேன். ஏனெனில் அவன் என்னைப் பின்பற்றாமல் விலகிவிட்டான். என் வார்த்தைகளின்படி நடக்கவில்லை." (1 சாமுவேல் 15:11) என்று தேவன் கூறினார்.
ஆண்டவர் சாமுவேலிடம் ஈசாயின் மகனை தெரிந்துக் கொண்டேன் அவனை இராஜவாக அபிஷேகம் செய் என்று ஈசாயின் வீட்டிற்கு அனுப்புகின்றார். அப்பொழுது ஈசாய் தம் ஏழு புதல்வரைச் சாமுவேல் முன்பாகக் கடந்து போகச் செய்தார். "இவர்களை ஆண்டவர் தேர்ந்து கொள்ளவில்லை" என்றார் சாமுவேல். அங்கு ஈசாயின் இளைய மகன் அதுவரையில் அழைக்கப்படவில்லை. "உன் பிள்ளைகள் இத்தனை பேர்தானா? என்று சாமுவேல் கேட்க, "இன்னொரு சிறுவன் இருக்கிறான்: அவன் ஆடுகளை மேய்த்துக் கொண்டிருக்கிறான்" என்று பதிலளித்தார் ஈசாய். தாவீதின் தந்தை ஈசாயின் பார்வையில், தாவீது அவருடைய சகோதரர் எல்லாரிலும் சிறியவராக காணப்பட்டார். ஆனால் பரம தந்தையாம் தேவனுடைய பார்வையில் தாவீது தன் சகோதரர் எல்லாரிலும் பெரியவராக காணப்பட்டார். சாமுவேல் அவரிடம், "ஆளனுப்பி அவனை அழைத்து வா, ஏனெனில் அவன் வரும்வரை நான் உணவருந்த மாட்டேன்" என்றார். ஈசாய் ஆளனுப்பி அவனை அழைத்து வந்தார். அவன் சிவந்த மேனியும் ஒளிரும் கண்களும் கொண்டு அழகிய தோற்றமுடன் இருந்தான். ஆண்டவர் சாமுவேலிடம் "தேர்ந்துக் கொள்ளப்பட்டவன் இவனே! எழுந்து இவனைத் திருப்பொழிவு செய்!" என்றார். உடனே சாமுவேல் எண்ணெய் நிறைந்த கொம்பை எடுத்து அவன் சகோதரர் முன்னிலையில் அவனைத் திருப்பொழிவு செய்தார். (1 சாமுவேல் 16:10-13)
சவுலின் அரசவையில் தாவீது
இடது|thumb|200x200px ஆண்டவரின் ஆவி சவுலை விட்டு நீங்க, ஆண்டவர் அனுப்பிய தீய ஆவி அவரைக் கலக்கமுறச் செய்தது. ஆண்டவர் அனுப்பிய தீய ஆவி, சவுலின் மீது இறங்கிய போதெல்லாம் தாவீது யாழ் எடுத்து மீட்டுவார்; தீய ஆவியும் அவரை விட்டு அகலும்; சவுலும் ஆறுதலடைந்து நலமடைவார். (1 சாமுவேல் 16:14,23)
தாவீதும் கோலியாத்தும்
thumb|தாவீது கோலியாத்தின் தலையை கொய்தல் காத்து நகரைச் சார்ந்த கோலியாத்து என்ற வீரன் பெலிஸ்தியர் பாசறையிலிருந்து புறப்பட்டு வந்தான். அவன் இஸ்ரயேல் படைகளுக்கு எதிராக நின்று உரத்த குரலில் நீங்கள் போருக்கா அணிவகுத்து வந்தீர்கள்? நான் ஒரு பெலிஸ்தியன்! நீங்கள் சவுலின் அடிமைகள் அல்லவா! உங்களில் ஒருவனைத் தேர்ந்தெடுங்கள். அவன் என்னிடம் வரட்டும். அவன் என்னுடன் போரிட்டு என்னைக் கொன்றால் நாங்கள் உங்களுக்கு அடிமைகளாவோம்; நான் அவனை வென்று அவனைக் கொன்று விட்டால் நீங்கள் அடிமைகளாகி எங்களுக்கு பணி செய்ய வேண்டும் என்றான். தாவீது சவுலை நோக்கி, இவன் பொருட்டு யாருடைய இதயமும் கலங்க வெண்டியதில்லை: உம் அடியானாகிய நானே அந்தப் பெலிஸ்தியனோடு போரிடுவேன் என்றார். தாவீது தம் கோலை கையில் எடுத்துக் கொண்டார். நீரோடையிலிருந்து வழுவழுப்பான ஐந்து கூழாங்கற்களைத் தேர்ந்தெடுத்து இடையனுக்குரிய தம் பையில் போட்டுக் கொண்டார். தம் கவணைக் கையில் பிடித்துக் கொண்டு பெலிஸ்தியனை நோக்கிச் சென்றார். பெலிஸ்தியன் தாவீதை கூர்ந்து பார்த்து ஏளனம் செய்தான். அப்பொழுது தாவீது பெலிஸ்தியனிடம் நீ வாளோடும் ஈட்டியோடும் எறிவேலோடும் என்னிடம் வருகிறாய். நானோ நீ இகழ்ந்த இஸ்ரயேலின் படைத்திரளின் கடவுளாகிய படைகளின் ஆண்டவர்தம் பெயரால் வருகிறேன் இன்றே ஆண்டவர் உன்னை என் கையில் ஒப்புவிப்பார். நான் உன்னை வீழ்த்தி உன் உடலைத் துண்டிப்பேன் பெலஸ்தியரின் பிணங்களை வானத்துப் பறவைகளுக்கும் பூவுலக விலங்குகளுக்கும் கையளிப்பேன்; இஸ்ரயேலரிடையே கடவுள் இருக்கிறார் என்பதை உலகிலுள்ள எல்லாரும் இதனால் அறிந்துகொள்வர் என்றார். பெலிஸ்தியன் எழுந்து தாவீதை நோக்கி புறப்படுகையில் தாவீது அவனுடன் போரிட பெலிஸ்தியப் படைத்திரளை நோக்கி விரைந்து ஓடினார். தாவீது தம் பையில் கை வைத்து ஒரு கல்லை எடுத்தார் அதை கவணில் வைத்து சுழற்றிப் பெலிஸ்தியனுடைய நெற்றியை குறி பார்த்து எறிந்தார். அந்த கல்லும் அவனது நெற்றிக்குள் தாக்கிப் பதியவே அவன் தரையில் முகம் குப்புற விழுந்தான். இவ்வாறு தாவீது கையில் வாளேதும் இன்றிக் கர்த்தர் துணை கொண்டு அவனை வீழ்த்திக் கொன்றார். உடனே தாவீது ஓடி அந்தப் பெலிஸ்த்தியனின்மேல் ஏறி நின்றார்; அவனது வாளை அதன் உறையிலிருந்து உருவி அவனைக் கொன்று அவன் தலையை கொய்தார். (1 சாமுவேல் 17:4-51)
தாவீதும் யோனத்தானும்
தாவீது சவுலிடம் பேசி முடித்த போது யோனத்தானின் உள்ளம் தாவீதின் உள்ளத்தோடு ஒன்றுப்பட்டது. யோனத்தான் அவரை தம் உயிரெனக் கருதி, அவர் மீது அன்பு கொண்டிருந்தார். அன்று சவுல் தாவீதை தம்முடன் அழைத்துச் சென்றார். அவருடைய தந்தை வீட்டுக்கு திரும்பிப் போக இசைவு அழிக்கவில்லை. பின்பு யோனத்தான் தாவீதுடன் உடன்படிக்கை செய்து கொண்டார். ஏனெனில் அவரை தம் உயிரெனக் கருதி, அவர் மீது அன்பு கொண்டிருந்தார். யோனத்தான் தான் அணிந்திருந்த மேலங்கியைச் கழற்றி தாவீதுக்குக் கொடுத்தார். அத்துடன் தம் அங்கி, வாள் வில், கச்சை ஆகியவற்றையும் கொடுத்தார். தாவீது, சவுல் தம்மை அனுப்பிய இடமெல்லாம் சென்று வெற்றியைக் கொடுத்தார். அதனால் சவுல் அவரை படைத்தலைவராக்கினார். மக்கள் எல்லோரும் மற்றும் சவுலின் அலுவலர்களும் இதைப் பெரிதும் விரும்பினர். (1 சாமுவேல் 18:1-4)
தாவீது மேல் உள்ள பொறாமையால், தாவீதைக் கொல்ல வேண்டுமென்று தன் மகன் யோனத்தானிடம் தம் அலுவலர் எல்லோரிடமும் சவுல் தெரிவித்தார். ஆனால் சவுலின் மகன் யோனத்தான் தாவீதின் மீது அதிகமாக அன்புக் கொண்டிருந்தார். ஆதலால் தாவீதைப் பார்த்து யோனத்தான், என் தந்தை சவுல் உன்னைக் கொல்லத் தேடுகிறார். ஆதலால் எச்சரிக்கையாய் இரு. காலையிலேயே புறப்பட்டு ஓர் இடத்திற்குச் சென்று ஒளிந்துக் கொள். நீ வெளியில் இருக்கும் சமயத்தில் நான் என் தந்தையின் அருகில் இருந்துக் கொண்டு, உன்னைப் பற்றி அவரிடம் பேச்சுக் கொடுப்பேன்; அப்படி நான் அறிகிறதையெல்லாம் உனக்குத் தெரிவிப்பேன் என்றார். (1 சாமுவேல் 19:1-3)
அரசர் சவுலும் தாவீதும்
மீண்டும் போர் மூண்டது; தாவீது புறப்பட்டு பெலிஸ்தியருடன் போரிட்டு அவர்கிளல் மிகுதியனோரை வெட்டி வீழ்த்தினார். அதனால் அவர்கள் சிதறி ஓடினர். பின்னர் ஆண்டவர் அனுப்பிய தீய ஆவி சவுலின் மேல் இறங்கியது. அப்பொழுது அவர் தம் வீட்டில் ஈட்டியுடன் வீற்றிருக்க, தாவீது யாழ் எடுத்து மீட்டிக் கொண்டிருந்தார். அப்போது சவுல் தாவீதை ஈட்டியால் சுவரோடு குத்த முயன்றார். ஆனால் சவுலின் ஈட்டி குறியிலிருந்து விலகியதனால் சுவரில் பாய்ந்தது. அன்றிரவே தாவீது அங்கிருந்து தப்பி ஓடினார். (1 சாமுவேல் 19:8-10)
இஸ்ரயேல் அரசர் தாவீது
பெலிஸ்தியரோடு நடைபெற்ற போரில் சவுலும் யோனத்தானும் இற்ந்ததும், தாவீது யூதாவின் அரசர் ஆனார். அதன் பிறகு, நடைபெற்ற அனைத்து போர்களிலும் தாவீது வெற்றி பெற்று ஒன்றிணைந்த இஸ்ரயேல் அரசை உருவாக்கி, எருசலேமை அதன் தலைநகர் ஆக்கினார். தாவீது பாவங்களுக்காக இறைவாக்கினர் நாத்தான் அவரைக் கண்டித்தபோது, தாவீது மனம் வருந்தி தவம் இருந்து கடவுளிடம் மன்னிப்பு வேண்டினார். திருப்பாடல்கள் நூலின் பெரும்பாலான பாடல்கள் இவரால் இயற்றப்பட்டவை. இவர் மகன் அப்சலோம் இவருக்கு எதிராக மேற்கொண்ட கிளர்ச்சியில் கொல்லப்பட்டார். தாவீது முதுமை அடைந்த வேளையில், மகன் சாலமோனைத் தனது அரசியல் வாரிசாக அறிவித்தார். தாவீது இறந்ததும் தாவீதின் நகரில் அடக்கம் செய்யப்பட்டார்.
இசைவல்லுநர் தாவீது
விவிலியத்தின் பல பகுதிகள் தாவீதின் இசைப் பாடல்களைப் பற்றி எடுத்துரைக்கின்றன. திருப்பாடல்கள் நூலின் பெரும்பாலான பாடல்கள் இவரால் இயற்றப்பட்டவை. தாவீது யாழ் மீட்டுவதில் வல்லவராய் திகந்தார். இவர், இஸ்ரயேலின் பல்வேறு இறைப்புகழ்ச்சி பாடல்களை இயற்றியுள்ளார்.
ஆண்டவருக்கு அஞ்சி வாழ்வதால் ஏற்படும் நன்மைகள் பற்றி தாவீது பின்வருமாறு எடுத்துரைக்கிறார்:
ஆண்டவரின் அடியாராகிய தாவீது, தம் எதிரிகள் கையினின்றும் சவுலின் கையினின்றும் ஆண்டவர் தம்மை விடுவித்த நாளில் அவரை நோக்கிப்பாடியது:
தாவீது ஆண்டவரில் மகிழ்ந்து பாடிய புகழ்ப்பாடல்:
வெளி இணைப்புகள்
பகுப்பு:எபிரேய விவிலிய இறைவாக்கினர்கள் பகுப்பு:பழைய ஏற்பாட்டு நபர்கள் பகுப்பு:பண்டைய இஸ்ரயேலின் அரசர்கள்
மஞ்சட்பழுப்புக் கழுகு
மஞ்சட்பழுப்புக் கழுகு அல்லது ஆளிக் கழுகு (அகுய்லா ரபக்ஸ், ஆங்கிலம்: Aquila rapax) என்பது கழுகு இனத்தைச் (அக்சிபிட்ரிடே, ஆங்கிலம்: Accipitridae) சேர்ந்த ஒரு கொன்றுண்ணிப் பறவை ஆகும். இது வலசை போகும் புல்வெளிக் கழுகிற்கு மிகவும் நெருங்கியதாகவும், ஒரே இனமாகவும் கருதப்பட்டுவந்தது. ஆயினும், குறிப்பிடத்தக்க உருவ மற்றும் உடற்கூறு வேறுபாடுகள் இவை வெவ்வேறு இனத்தைச் சார்ந்தவை என்பதை உறுதிபடுத்தின.
மஞ்சட்பழுப்புக் கழுகுகள் ஆப்பிரிக்காவிலுள்ள சகாரா பாலைவனத்தின் வடக்கு மற்றும் தெற்குப் பகுதிகள் ஆரம்பித்து, வெப்பமண்டல தென்மேற்கு ஆசியா முதல் இந்தியா வரை வாழ்கின்றன. இப்பறவைகள் ஒரே இடத்தில் குடியிருந்து இனப்பெருக்கம் செய்யும். மரங்கள், பாறைக் கூர்முகடுகள் மற்றும் நிலத்தில் அமைக்கப்பட்ட சுள்ளிகளாலான கூட்டில் ஒன்று முதல் மூன்று முட்டைகள் வரை இடும். வெப்பமண்டல திறந்தவெளிகளான பாலைவனம், அரைகுறை பாலைவனம், புல்வெளி மற்றும் மரம் அருகிய வெப்பமண்டலச்சமதளப் புல்வெளிகளில் வாழும்.
விளக்கம்
இப்பெரிய கழுகு அகுய்லா பேரினத்தைச் சேர்ந்த ஒரு சிறிய இனமாகும். இது சுமார் 60 -75 செ. மீ (24 - 30 அங்குலம்) நீளம் மற்றும் 1.59 - 1.90 மீ (5.22 - 6.23 அடி) இறக்கைக் குறுக்களவையும் கொண்டிருக்கும். 1.6 - 3 கி. கி (3.5 - 6.6 பவுண்டு) எடை இருக்கும். இக்கழுகு மஞ்சட்பழுப்பு நிற மேற்புறங்களையும், கருமையான பறக்க உதவும் இறகுகள் மற்றும் வாலினையும், வெளிறிய அடிப்பகுதியையும் கொண்டிருக்கும். மஞ்சட்பழுப்புக் கழுகு, புல்வெளிக் கழுகினை விட அளவில் சிறியதாகவும் நிறத்தில் வெளிறியதாகவும் இருக்கும்; ஆயினும் புல்வெளிக் கழுகின் வெளிரிய தொண்டைப்பகுதி இவற்றிடம் கிடையாது.
தன்மை
மஞ்சட்பழுப்புக் கழுகின் அழைப்பு (ஒலி) காகம் கரைவதை ஒத்திருக்கும்; ஆயினும் இது ஒரு அமைதியான பறவையாகும்.
உசாத்துணை
பகுப்பு:கழுகுகள் பகுப்பு:ஆப்பிரிக்க கொன்றுண்ணிப் பறவைகள் பகுப்பு:தமிழ்நாட்டில் காணப்படும் பறவைகள் பகுப்பு:தெற்காசியப் பறவைகள் பகுப்பு:மத்திய கிழக்குப் பறவைகள்
தென்னை சிவப்புக் கூன் வண்டு
தென்னை சிவப்புக் கூன் வண்டு (Rhynchophorus Ferrugineus) என்பது தென்னை மரத்தை தாக்கும் பூச்சிகளில் மிகவும் அபாயகரமானது.
பூச்சியின் வாழ்க்கை சரிதம்
இவ் வண்டுகள் சிவப்பு கலந்த பழுப்பு நிறத்தில் முன் பகுதி மூக்கு போல் நீண்டு காணப்படும். வண்டுகள் தண்டுப் பகுதியில் தனது மூக்கினால் சுரண்டி முட்டைகளை இடுகின்றன. முட்டையிலிருந்து கால்கள் இல்லாத புழுக்கள் வெளி வரும். இந்த புழுக்களுக்கு 'மேகட்' என்று பெயர். நன்கு வளர்ந்த புழு தண்டின் உள்ளேயே கூட்டுப் புழுவாக மாறி, பின் வண்டாக வெளி வரும்.
சேத அறிகுறி
வண்டுகள் மரத்தின் தண்டுப்பகுதியில் குடைந்து சிறு துவாரத்தை ஏற்படுத்தி உள்ளே சென்று சதைப்பற்றை சிறிது சிறிதாக தின்று விடும். நாளடைவில் பாதிக்கப்பட்ட மரங்கள் முறிந்து விடும். வண்டுகள் துளைத்த துவாரத்தின் வழியாக ஒரு வித பழுப்பு நிறத் திரவம் வடியும்.
கட்டுப்பாட்டு முறைகள்
பகுப்பு:ஈரோடு மாவட்ட ஆசிரியர்கள் தொடங்கிய கட்டுரைகள்
சால்வதேசம்
சால்வதேசம்  ஆபீரதேசத்தின் வடக்கிலும், விராடதேசம், சூரசேனதேசங்களுக்கு மேற்கிலும், சதத்ருநதியின் தென்பாக பூமியில் அகன்று பரவி இருந்த தேசம்.
இருப்பிடம்
இந்த தேசம் மிகவும் சின்ன தேசமாகும். விவசாயத்திற்கு ஏற்ற பூமியாய் இருக்கும்.
மலை, காடு, விலங்குகள்
இந்த தேசத்திற்கு மலைத்தொடர், காடுகளும், அவைகளில் கொடிய விலங்குகள் என்பதே கிடையாது.
நதிகள்
விபாசாநதியும், சதத்ருநதியும், மத்சுயதேசத்தைக் கடந்து ஒரு பெரிய நதியாக மாறி இந்த தேசத்தை செழிக்க வைத்து மேற்கு எல்லையில் ஓடும் சிந்துநதியுடன் இணைகிறது.
விளைபொருள்
இந்த தேசத்தில் பட்டு, கரும்பு, பருத்தி, திராட்சை, முதலியன அதிகமாய் விளைந்தும், இந்த தேசத்தவர்கள் மகாராட்டிரம், ஆந்திரம், யவனதேசம், வங்கம், கோசலம், குருதேசம், சூரசேனம் அகிய தேசங்களில் ரத்தினம், பட்டு முதலியனவையும் வியாபாரம் செய்கின்றனர்.
சான்றடைவு
பகுப்பு:இந்திய அரச மரபுகள்
தமிழ் நாடு மாநில சட்ட சேவைகள் ஆணையம்
தமிழ் நாடு மாநில சட்ட சேவைகள் ஆணையம் சென்னையை தலைமை இடமாக கொண்டு செயல்படுகிறது. இதன் கீழ் மாவட்ட சட்ட சேவைகள் ஆனையங்களும் மற்றும் வட்ட சட்டப் பணிகள் ஆணை குழுக்களும் செயல்படுகின்றன. இலவச சட்ட உதவியை அரசு வழங்குவதும், சம வாய்ப்புகள் அனைவருக்கும் கிடைக்க உதவுவதும் இதன் முக்கிய குறிக்கோள்கள் ஆகும்.
== அதிகாரம் == சட்ட சேவைகள் சட்டத்தின் கீழ் வழங்கப்பட்ட அல்லது ஒதுக்கப்பட்ட அதிகாரம் மற்றும் செயல்பாடுகளைச் செய்யும் வகையில், மாநில சட்ட சேவைகள் ஆணையம் என்று அழைக்கப்படும் ஒரு அமைப்பை உருவாக்கும் அதிகாரத்தை, ஒவ்வொரு மாநில அரசாங்கத்திற்கும், இந்திய அரசியலமைப்பின் உறுப்பு 39-ஏ வழங்குகிறது.
தேசிய ஆணையம்
சமூகத்தின் பலவீனமான பிரிவினருக்கு இலவச சட்ட சேவைகளை வழங்குவதற்கும், மோதல்களை இணக்கமாக தீர்ப்பதற்கு லோக் அதாலத்துகளை ஏற்பாடு செய்வதற்கும் 1987 ஆம் ஆண்டில் சட்ட சேவைகள் அதிகாரிகள் சட்டம், 1987 இன் கீழ் தேசிய சட்ட சேவைகள் ஆணையம் அமைக்கப்பட்டுள்ளது.
மாநில ஆணையங்கள்
ஒவ்வொரு மாநிலத்திலும், அந்தந்த உயர்நீதிமன்றத்தின் தலைமை நீதிபதியின் தலைமையில் நல்சாவின் கொள்கைகள் மற்றும் வழிமுறைகளை நடைமுறைப்படுத்துவதற்கும், மக்களுக்கு இலவச சட்ட சேவைகளை வழங்குவதற்கும், மாநிலத்தில் லோக் அதாலத்துகளை நடத்துவதற்கும் மாநில சட்ட சேவைகள் ஆணையம் அமைக்கப்பட்டுள்ளது.
மாவட்ட ஆணையங்கள்
ஒவ்வொரு மாவட்டத்திலும், அந்தந்த மாவட்ட மாவட்ட நீதிபதி தலைமையில் மாவட்டத்தில் சட்ட சேவைகள் திட்டங்களை செயல்படுத்த மாவட்ட சட்ட சேவைகள் ஆணையம் அமைக்கப்பட்டுள்ளது. மாவட்ட சட்ட சேவைகள் ஆணையம் ஒவ்வொரு மாவட்டத்திலும் உள்ள மாவட்ட நீதிமன்ற வளாகத்தில் அமைந்துள்ளன.
சட்ட சேவைகள் குழுக்கள்
ஒவ்வொரு தாலுக்காவிலும் தாலுக்கா சட்ட சேவைகள் குழுக்கள் உள்ளன.
குழுவின் அமைப்பு
== அமைவிடம் == அவ்வாறு வழங்கப்பட்ட அதிகாரத்தின் கீழ் உருவாக்கப்பட்ட தமிழ்நாடு மாநில சட்ட சேவைகள் ஆணையம் மெட்ராஸ் உயர்நீதிமன்ற வளாகத்தில் வடக்கு கோட்டை சாலையில் 'சட்ட உதவி மய்யம்' என்ற கட்டிடத்தில் அமைந்துள்ளது.
அனைவருக்கும் சமவாய்ப்பு
link=https://ta.wikipedia.org/wiki/%E0%AE%AA%E0%AE%9F%E0%AE%BF%E0%AE%AE%E0%AE%AE%E0%AF%8D:MadrasHighCourtManuNeedhiCholanStatue%20(cropped).jpg|thumb|பசுவிற்க்கும் சமநீதி வழங்கிய மனுநீதிச் சோழன் சிலை - மெட்ராஸ் உயர் நீதி மன்ற வளாகதில் நிருவப்பட்டுள்ளது. ஏழைகள் பண வசதி இல்லத காரனத்தால் வழக்காட முடியாத நிலை ஏற்பட கூடாது என்பதுவே சட்ட சேவை ஆணையத்தின் முதல் நோக்கம் ஆகும்.
அரசின் கடமை
சட்ட அமைப்பின் செயல்பாடுகள் சம வாய்ப்பின் அடிப்படையில் நீதியை ஊக்குவிப்பதை அரசு பாதுகாக்கும். குறிப்பாக, பொருளாதார அல்லது பிற குறைபாடுகள் காரணமாக எந்தவொரு குடிமகனுக்கும் நீதியைப் பெறுவதற்கான வாய்ப்புகள் மறுக்கப்படுவதில்லை என்பதை உறுதிப்படுத்த, இலவச சட்ட உதவியை அரசு வழங்குவதும் அரசின் கடமை ஆகும்.
சட்ட உதவி பெற தகுதிகள்
சட்ட உதவி பெற தகுதிகள் என்னவென்று பிரிவு 12 கூறுகிறது.
பிரிவு 12:
ஒரு வழக்கைத் தாக்கல் செய்ய அல்லது பாதுகாக்க வேண்டிய ஒவ்வொரு நபருக்கும் இந்தச் சட்டத்தின் கீழ் சட்ட சேவைகளுக்கு உரிமை உண்டு: -
பிரிவு 13: சட்ட சேவைகளுக்கான உரிமை:
(1) மேலே குறிப்பிடப்பட்டுள்ள அனைத்து அல்லது ஏதேனும் ஒரு அளவுகோல்களை பூர்த்தி செய்யும் நபர்கள் சட்ட சேவைகளைப் பெறுவதற்கு உரிமை பெறுவார்கள், அத்தகைய நபருக்கு வழக்குத் தொடர அல்லது பாதுகாக்க ஒரு முதன்மை முக வழக்கு இருப்பதாக சம்பந்தப்பட்ட அதிகாரசபை திருப்தி அளிக்கிறது.
(2) ஒரு நபர் தனது வருமானத்தைப் பற்றி அளித்த பிரமாணப் பத்திரம், இந்தச் சட்டத்தின் கீழ் சட்ட சேவைகளின் உரிமைக்கு அவரை தகுதியுடையவராக்குவதற்கு போதுமானதாகக் கருதப்படலாம்.
வெளிப்புற இணைப்புகள்
பகுப்பு:இந்திய அரசியலமைப்புச் சட்டம் பகுப்பு:சட்ட ஆவணங்கள் பகுப்பு:சட்டத்துறை தமிழ் இதழ்கள் பகுப்பு:சட்ட முறைமைகள் பகுப்பு:சட்ட சேவை பகுப்பு:சட்ட சேவைகள் பகுப்பு:சட்டம்
வயவன்
வயவன் என்ற சீறூர் மன்னர் புனல்வாயில் என்ற ஊரை அடுத்துள்ள இருப்பையூர் என்ற ஊரை ஆண்டவன். இவன் பேராற்றல் மிக்கவன் என்பதை பரணர் என்பவரின் பாட்டின் வழி அறியலாம்.நற்றினை 260 ஆனால் அரசியல் வரலாறு ஏதும் அகப்படவில்லை.
பகுப்பு:சங்ககால அரசர்கள்
சச்சின் பன்சால்
சச்சின் பன்சால் (பிறப்பு - ஆகத்து 5 ,1981),  ஒரு மென்பொருள் வல்லுநர் மற்றும் இணையத் தொழில் முனைவர் ஆவார். அமேசான் நிறுவனத்தில் பணி ஆற்றிய இவர் பின்னர் அதிலிருந்து விலகி பிளிப்கார்ட் என்ற நிறுவனத்தை பின்னி பன்சாலுடன் இணைந்து 2007 ல் தொடங்கினார்.
மேற்கோள்கள்
பகுப்பு:1981 பிறப்புகள் பகுப்பு:வாழும் நபர்கள் பகுப்பு:இந்தியத் தொழிலதிபர்கள்
யோக்கோகாமா பட்டு அருங்காட்சியகம்
வலது|thumb|250x250px| யோகோகாமா பட்டு மையம் யோக்கோகாமா பட்டு அருங்காட்சியகம் (Yokohama Silk Museum) என்பது ஜப்பானின் யோக்கோகாமாவின் நாகா-குவில் அமைந்துள்ள அருங்காட்சியகமாகும், இது ஜப்பானில் பட்டு வர்த்தகத்தை உள்ளடக்கியது. இந்த அருங்காட்சியகம் பட்டு கிமோனோ மற்றும் பட்டு வர்த்தகத்தில் யோக்கோகாமாவின் முக்கியத்துவத்தை உணர்த்துவதாக உள்ளது.
அருங்காட்சியகத்தின் முக்கிய நோக்கமாக, "பட்டு உற்பத்தியின் அறிவியல் மற்றும் தொழில்நுட்பத்தைப் பற்றிய புரிதலைப் பரப்புவதற்கு, பட்டுக்கான தேவையைப் பாராட்டவும் ஊக்குவிக்கவும் மக்களுக்கு அழகான ஆடைகளை வெளிக்கொணருதலும்."
வெளி இணைப்புகள்
பகுப்பு:பட்டு பகுப்பு:அருங்காட்சியகங்கள்
இலண்டன்-கொல்கத்தா பேருந்து போக்குவரத்து
வழித்தடம்
இலண்டன்-கொல்கத்தா பேருந்து சேவையை ஆல்பர்ட் டூர் டிராவல்ஸ் நிறுவனம் இயக்கியது. இதன் முதல் பயணம் இலண்டனில் 15 ஏப்ரல் 1957 அன்று தொடங்கி,  5 சூன் 1957 அன்று கொல்கத்தாவில் 50 நாட்களில் முடிந்தது. ப்யணத்தின் போது பேருந்து பயணித்த நாடுகள்: இங்கிலாந்திலிருந்து பெல்ஜியம், மேற்கு ஜெர்மனி, ஆஸ்திரியா, யூகோஸ்லாவியா, பல்கேரியா, துருக்கி, ஈரான், ஆப்கானிஸ்தான், பாகிஸ்தான் மற்றும் இந்தியா வழியாக புது தில்லி, ஆக்ரா, அலகாபாத் மற்றும் வாரணாசி வழியாக கொல்கத்தாவை அடைந்தது.
பேருந்தில் உள்ள வசதிகள்
இந்த பயணத்தில் வாசிப்பு வசதிகள், அனைவருக்கும் தனித்தனியாக தூங்கும் அறைகள் மற்றும் மின்விசிறியால் இயக்கப்படும் வெப்ப ஊட்டிகள் ஆகியவை இருந்தது. ஒரு சமையலறை இருந்தது. பேருந்து பயணம் என்பதை விட ஒரு சுற்றுலாப் பேருந்து போன்று இருந்தது. பேருந்தில் வானொலி மற்றும் விருந்துகளுக்கு இசை அமைப்பு வழங்கப்பட்டது. பனாரஸ் மற்றும் யமுனை ஆற்றங்கரையில் உள்ள தாஜ்மஹால் உள்ளிட்ட முக்கிய சுற்றுலாத் தலங்களில் செலவிட நேரம் கிடைத்தது. டெஹ்ரான், சால்ஸ்பர்க், காபூல், இஸ்தான்புல் மற்றும் வியன்னாவிலும் கடைகளில் பொருட்கள் வாங்க அனுமதிக்கப்பட்டது.
பிற்கால வரலாறு
சில ஆண்டுகளுக்குப் பிறகு பேருந்து விபத்துக்குள்ளாகி பயன்படுத்த முடியாத நிலை ஏற்பட்டது. பின்னர் ஆல்பர்ட் டூர்ஸ் எனும் சுற்றுலா நிறுவனம் அக்டோபர் 8, 1968 அன்று சிட்னியில் இருந்து இந்தியா வழியாக இலண்டனுக்கு பேருந்துப் பயணம் தொடங்கியது. பேருந்து இலண்டனை அடைய சுமார் 132 நாட்கள் ஆனது. மேலும் இது லண்டன்-கல்கத்தா-லண்டன் மற்றும் லண்டன்-கல்கத்தா-சிட்னி வழித்தடங்களில் இயக்கப்பட்டது.
ஈரான் வழியாக இந்தியா வந்த பேருந்து பின்னர் பர்மா, தாய்லாந்து மற்றும் மலேசியா வழியாக சிங்கப்பூர் சென்றது. சிங்கப்பூரில் இருந்து, பேருந்து ஆஸ்திரேலியாவில் உள்ள பெர்த்துக்கு கப்பல் மூலம் கொண்டு செல்லப்பட்டு, அங்கிருந்து சாலை வழியாக சிட்னிக்கு பயணித்தது. The charge for this service from London to Calcutta was £145. The service had all the modern facilities as before. The bus service was discontinued in 1976 due to the problems in Iran and the escalation of tensions between Pakistan and India. இலண்டனிலிருந்து கல்கத்தாவிற்கு இந்த சேவைக்கான கட்டணம் £145 ஆகும். சேவையில் முன்பு போலவே அனைத்து நவீன வசதிகளும் இருந்தன. 1976 இல் ஈரானில் ஏற்பட்ட உள் நாட்டுப் போர் காரணமாகவும் மற்றும் பாகிஸ்தானுக்கும் இந்தியாவிற்கும் இடையே பதற்றம் அதிகரித்ததன் காரணமாகவும் பேருந்து சேவை நிறுத்தப்பட்டது.
மேற்கோள்கள்
பகுப்பு:பன்னாட்டுப் பேருந்துப் போக்குவரத்து பகுப்பு:சுற்றுலா பகுப்பு:இந்தியாவில் போக்குவரத்து
கு. அ. பொம்மன்
'''கு. அ. பொம்மன்' (K. H. Bomman'')(பிறப்பு சனவரி 17, 1910) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் நீலகிரி மாவட்டம் கூடலூரைச் சார்ந்தவர். இவர், சுதந்திரா கட்சியின் உறுப்பினர் ஆவார். பொம்மன் 1952 மற்றும் 1971ஆம் ஆண்டுகளில் நடைபெற்ற தமிழ்நாடு சட்டப் பேரவைத் தேர்தலில் சுதந்திரா கட்சி வேட்பாளராகக் கூடலூர் சட்டமன்றத் தொகுதியில் போட்டியிட்டு தமிழ்நாடு சட்டப்பேரவை உறுப்பினர் ஆனார்.
மேற்கோள்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள் பகுப்பு:நீலகிரி மாவட்ட நபர்கள்
இந்தியாவில் வெண்கலக் காலம்
right|thumb|250px|இந்தியத் துணைக் கண்டத்தில் சிந்துவெளி நாகரிகத்தின் அமைவிடங்களைக் காட்டும் படம்
இந்தியாவில் வெண்கலக் காலம், இந்தியத் துணைக் கண்டத்தில் வெண்கலக் காலம் கிமு 3,000ல் துவங்கியது. இவ்வெண்கலக் காலம் முதிர்ச்சி அடைந்திருந்த காலத்தில், கிமு  2,600 - கிமு 1,900-க்கு இடைப்பட்ட காலத்தில் தற்கால பாகிஸ்தான் மற்றும் மேற்கு இந்தியாவில் சிந்துவெளி நாகரீகம்  சிறப்புடன் விளங்கியது. வெண்கலக் காலத்தின் தொடர்ச்சியாக  கிமு 1500-ல் வேதகாலம் துவங்கியது. வேதகாலத்தின் தொடர்ச்சியாக கிமு 1,000-ல் இந்தியாவில் இரும்புக் காலம் துவங்கியது.
அதே நேரத்தில் தென்னிந்தியாவில் கிமு 2500 வரை கற்காலம் தொடர்ந்தது. கிமு இரண்டாயிரம் முதல் தென்னிந்தியாவிற்கும், வட இந்தியாவிற்கும் இடையே இடையில் பண்பாட்டு உறவு இருந்திருக்கலாம் எனக் கருதப்படுகிறது.
தென்னிந்தியாவின் வெண்கலக் காலம் அறியப்படவிலை. ஆனால் செப்புக் காலத்தை கடந்து நேரடியாக இரும்புக் காலம் நோக்கிச் சென்றது.
2006 ஆம் ஆண்டு பிப்ரவரி மாதம், தமிழ்நாட்டின் நாகப்பட்டினம் மாவட்டம், மயிலாடுதுறை வட்டம், செம்பியன் கண்டியூர் கிராமத்தில் ஒரு பள்ளி ஆசிரியர், 3500 ஆண்டுகள் பழைமையான எழுத்துக்கள் கொண்ட கற்கோடாரியைக் கண்டெடுத்தார்.
கல்வெட்டியல் அறிஞரான ஐராவதம் மகாதேவன், இக்கற்கோடரியில் உள்ள எழுத்துகள் சிந்துவெளி நாகரிக கால வரிவடிவ எழுத்துக்களால் எழுதப்பட்டிருருப்பதாக கூறுகிறார்.
வெளி இணைப்புகள்
* பகுப்பு:ஆசிய வெண்கலக் காலம் பகுப்பு:சிந்துவெளி நாகரிகம்
தச்சில் மாத்து தரகன்
தச்சில் மாத்து தரகன் (Thachil Matthoo Tharakan) (1741-1814) என்பவர் 18 ஆம் நூற்றாண்டின் பிற்பகுதியிலும் 19 ஆம் நூற்றாண்டின் முற்பகுதியிலும் இந்தியாவின் திருவிதாங்கூர் / கொச்சியின் வரலாற்றில் முக்கிய பங்கு வகித்தவராவார். திருவாங்கூரின் அரச நிர்வாகத்திலும், சிரிய கிறிஸ்தவ சமூகத்தின் தலைமையிலும் தரகன் பங்கேற்றார். உப்பையும் புகையிலையையும் வர்த்தகம் செய்தார். திருவிதாங்கூரில், நிறுவப்பட்ட ஆட்சிக்கும் பிரிட்டிசு ஆதிக்கத்திற்கும் எதிரான, வேலுத்தம்பி தளவாய் தலைமையிலான கிளர்ச்சியை எதிர்த்த 'சதிகாரர்களின்' மூன்று உறுப்பினராகவும் இவர் அறியப்படுகிறார்.
வர்த்தகமும் ஏற்றுமதியும்
இவர் தற்போதைய எர்ணாகுளம் மாவட்டத்தின் பறவூர் வட்டத்து வடக்கு குத்தியதோடு அருகே உள்ள ஆலங்காடு என்ற பகுதியைச் சேர்ந்தவர். 1741 ஆம் ஆண்டில் தச்சில் தரியத்து மற்றும் கேல்பறம்பு இட்டி அண்ணா ஆகியோரின் மகனாக வளமான சிரிய-மலபார் கிறித்துவக் குடும்பத்தில் பிறந்தார். . இவர் வெற்றிகரமான ஒரு வணிகராக இருந்தார். இவரது தந்தையின் நண்பர்களான இரங்கா செனாய், நாராயண செனாய் ஆகியோரின் உதவியுடன், முன்னேற்றம் அடைந்தார். 1747இல் பிளாசிப் போரில் வெற்றி பெற்றப் பின்னர், ஆங்கிலேயர்களுக்கான போர்க்கப்பல்கள் தேவை அதிகரித்தது. பிரெஞ்சுப் புரட்சி, நெப்போலியன் பொனபார்ட் மீதான வெற்றியின் மூலம், ஆங்கிலேயர்கள் கடற்படையின் முன்னேற்றத்தில் அதிக அக்கறை காட்டினர். போர்க்கப்பல்களை நிர்மாணிக்க தேக்கு மரம் அதிகம் தேவைப்பட்டது. அச்சன்கோயில், மலையாளூர் வனப்பகுதிகளில் தேக்கு ஏராளமாக இருந்தது. 3000 குவியல் தேக்கு மரங்களை துறைமுகத்திற்கு வெட்ட உத்தரவு இவருக்கு கிடைத்தது. எதிர்பாராத வெள்ளம் காரணமாக, இவர் அச்சங்கோயிலிலிருந்து ஆலப்புழாவுக்கு எளிதில் மரக்கட்டைகளை கொண்டு செல்ல முடிந்ததால் பெரும் லாபம் ஈட்டினார். இவர் ஏற்றுமதி செய்த தேக்கு மரத்தின் வலிமை காரணமாக தளபதி நெல்சன் டிராஃபல்கர் நெப்போலியனுக்கு எதிரானப் போரில் தோற்கடித்ததாக மதிப்பிடப்பட்டுள்ளது. மேலும் அந்தக் காலகட்டத்தில் இவர் உருவாக்கிய நண்பர்கள் பின்னர் இவரை மிக உயர்ந்த இடத்திற்கு அழைத்துச் சென்றனர். திருவிதாங்கூர் இராணுவத்தின் தலைவரான இடச்சு தளபதி இயூஸ்ட்டேக்கீயஸ் டி லனோய், இராஜா கேசவதாசு ஆகியோர் இவரது சக்திவாய்ந்த நண்பர்களில் அடங்குவர். அத்தகைய நண்பர்கள் மூலம், திருவிதாங்கூர், கொச்சியின் மன்னர்களுக்கு அறிமுகமானார். பின்னர் இவர் தனது அரச சேவையைத் தொடங்கினார். கேரளாவின் இந்திய சிரிய-சடங்கு கிறிஸ்தவர்களிடமிருந்து மாத்து தரகன் ஒரு முன்னணி வர்த்தகராகவும், செல்வாக்கு மிக்க கிறிஸ்தவத் தலைவராகவும் ஆனார். இவர் ராஜாவின் பாராட்டைப் பெற்ற 'தங்கக்கொம்பன்' விருதைப் பெற்றார். பின்னர் மன்னர் இவருக்கு 'மாத்து தரகன் முதலாளி அவர்கள்' என்ற பட்டத்தை வழங்கினார். திருவிதாங்கூர் மன்னர் தர்ம ராஜாவால் 'உன்னத வர்த்தகர்' என்பதைக் குறிக்க தரகன் என்ற பட்டம் வழங்கப்பட்டது. இவர் மரம், மசாலாப் பொருள்கள், உப்பு, புகையிலை போன்றவற்றை வியாபாரம் செய்தார். மேலும் தென்னிந்தியாவிலிருந்து முதல் மர ஏற்றுமதியாளர் ஆனார். இவரும் திவான் இராஜா கேசவதாசும் ஆலப்புழா துறைமுகத்தை கட்டினர். ஆலப்புழா, கொச்சி துறைமுகங்களிலிருந்த ஏற்றுமதியை இவர் கட்டுப்படுத்தினார்.